08 හැවිරිදි ශිෂ්‍යාවකට බරපතල ලිංගික අතවරයකට ලක්කිරීම සම්බන්ධයෙන් චෝදනා ලැබූ 67 හැවිරිදි ව්‍යපාරිකයෙකු, සාක්ෂි නොතිබීම සැලකිල්ලට ගත් මීගමුව මහාධිකරණ විනිසුරු පියසීලි වික්‍රමසිංහ විසින් නිදොස් කොට නිදහස් කර තිබෙනවා.තම බිරිඳ රැකියාවක් සඳහා විදේශගත වී ඇති අවස්ථාවක 08 හැවිරිදි ශිෂ්‍යාවකට බරපතල ලිංගික අතවරයකට ලක්කිරීම සම්බන්ධයෙනුයි ඔහුට චෝදනා එල්ල වී තිබුනේ.නඩු විභාගයේදී අනාවරණය වුයේ මෙම අතවරයට පත් අවුරුදු 08 දැරියගේ 06 හැවිරිදි බාල සහෝදරිය ද එම නිවසේ සිය මව සමඟ වාසය කර ඇති බවයි.එම දැරියන් දෙදෙනාගේ පියා ටික කලකට පෙර ගෙල වැලලාගෙන දිවිහානි කරගෙන ඇති බව ද අනාවරණ වුනා.ඉන් පසුව නඩුවේ විත්තිකරු ඇතුළු පිරිමින් පිරිසක් එම නිවසට නිතර දෙවේලේ පැමිණ ඇති බවයි සඳහන් වන්නේ.පසුව වරින්වර ඔවුන් එම ශිෂ්‍යාවන් දෙදෙනා බරපතල ලිංගික අතවරයකට ලක්කර ශිෂ්‍යාවන්ගේ මවට මුදල් දීමට පුරුදුවී තිබෙනවා.මෙම අතවර හේතුවෙන් අපහසුතාවට පත්වන දරුවන් ඒ පිලිබඳ සිය මව දැනුවත් කළද ඇය එය සැලකිල්ලට ගෙන නැහැ.තමන්ට සමහර අවස්ථාවල ලිංගික අතවර කරනු ලැබුවේ සිය මව ඉදිරියේදී බව දැරිය පොලිසියට කළ පැමිණිල්ලේ සඳහන්.පසුව මෙම තත්වය පිලිබඳ පරිවාස දෙපාර්තමේන්තුව දැනගැනීමෙන් අනතරුව දරුවා පරිවාස බාරයට පත්කරගනු ලැබුවා.මෙම ක්‍රියාවේ මූලිකයා වූ 50 හැවිදි මවට අධිකරණය විසින් සිරදඬුවම් නියම කළා